DOC 2411

ישיבה שלישית ישראל וערב (יולי 1950 ישיבת הצירים)

הפותח: ראובן שילוח: מאז נחתמו הסכמי שביתת-הנשק בין

ישראל לבין ארצות ערב נוצרה אשליה כללית בדבר סכויי ההשלמה בינינו לבינן. לאמתו של דבר טמונה כאן שאלה עמוקה יותר מאשר מציאת מוצא של כבוד לערבים מן הסבך אליו נכנסו. הסכמי שביתת הנשק אינם יכולים ללמדנו הרבה על סכויים אלה, שכן הם נחתמו כתוצאה מלחץ המפלה הצבאית, בלחץ המעצמות והאו״ם ותחת לחץ שנבע מפרוד פנימי עמוק במחנה הערבי. מאז התפכחו הערבים במדת מה ואף הספיקו להתחרט על "כניעתם". מבחינה צבאית שקלו ומצאו שאם יכלכלו מעשיהם כראוי, יוכלו לנצח אותנו בסבוב שני וכי רק גורמים הניתנים לתיקון הביאו את הכשלון במערכה הראשונה. לשיקולים צבאיים אלה יש להוסיף גורמים, שמקורם בהרגשת המחלה של הערבים התובעת נקם ובשנאה העמוקה אלינו. בקורות אלה מהוות ביחד מכשול חמור ועמוק לסכויי השלום בינינו לבין הערבים, אם לא להזכיר את הסבות השטחיות יותר, כגון: קשיי הסדר ענין הגבולות והפליטים, התקררות מסויימת כלפינו בשאלות אלה מצד המעצמות הגדולות, קשיינו הכלכליים.

מצטיינים בשנאת ישראל עיראק ואוכלוסיתה מצד אחד והמלך, פארוק וכנופיתו מצד שני. מן הראוי לציין כי בלב הערבים שוכן פחד עמוק ואמתי מפנינו ומפני כוונות ההתפשטות, אשר הם מייחסים לנו. בנקודה זאת אין הערבים בודדים בהערכותיהם, כי ישנם מומחים בארצות המערב, וביניהם גם אוהדים שלנו, הסבורים אף הם שבמוקדם או במאוחר תהיה ישראל נאלצת להתפשט.

רק יחידים בארצות ערב אינם רואים את הדברים באור זה ואלה היו מוכנים להשלים אתנו, אולם, אף אם ייחתם, בלחץ נמרץ ותקיף מצד המעצמות הגדולות, הסכם שלום רשמי בינינו לבין מדינה ערבית אחת או שתים, לא תהיה זו השלמה ממש; השלמה אמתית וכנה תבוא רק לאחר שתחול תמורה יסודית בחוגים ושליטים בארצות השכנות.

מצב הדברים בינינו לבין עבר-הירדן אינו מעודד כרגע, החוגים הירדנים המוכנים לשלום אינם יכולים בשלב זה להתגבר על מתנגדיהם. המלך מקיים אמנם בידו מדה רבה של עצמאות ושל אי-תלות בבריטניה, אולם אינו יכול לבצע משימה מעין זאת בביגוד לרצון בריטניה או אפילו נוכח חוסר תמיכה בריטית. קיימת בין הצדדים הבנה לגבי העקרונות עליהם יושתת ההסכם, אולם הדבר לא ייעשה וייחתם לפני שאפשר יהיה לזמן שתי משלחות מוסמכות למו״מ רשמי ותכליתי. זאת אין בכוחו של המלך לעשות כרגע.

זלמן ליף: ענין הטעון עוד הסדר היא שאלת הפיצויים. לדעת מר ליף לא יישכח דבר הנכסים הרבים שנפלו בידנו בעקבות המלחמה ונצטרך אי פעם לסלק את המגיע. אמנם, אין המצב מבחינה זאת קשה כפי שהוא עלול להידמות, משום שקרקעות רבים שהיו מוחזקים בידי ערבים היו למעשה אדמות ממשלה. כמו כן רגילים הערבים לחשב ערכם של נכסים על פי המחירים הגבוהים מאד, שהיו משתלמים ע״י הקק״ל בימי ממשלת המנדט. ברור שהערכה אמתית לא תנקוב מספרים כה גבוהים. בכל זאת, אם גם ירד הסכום אשר תבעו הערבים בעת המו״מ בלוזאן, סכום הפיצויים שיידרש מאתנו לפי הערכה רגילה יהיה גבוה מאד ולמעלה מכוחה של המדינה. יהיה, איפוא, הכרח למצוא פתרון כלשהו לבעיה זו. מדינת ישראל לא קבעה עדיין מדיניות מוחלטת בשאלת הפיצויים וכידוע אנו מתנים פתרון בעיה זאת בהסדר שלום כולל. לדעת מר ליף, לא בכל התנאים כדאי יהיה לנו להצמיד שתי בעיות אלה זו לזו ואולי יהיה נוח, כהקדמה להסדר שלום, ליישב בדרך זו או אחרת את בעית הפליטים והרכוש

.

שר החוץ: מדבריו של מר שילוח נובעת מסקנה יסודית והיא:

שלילת מלחמה אין פרושה חיוב השלום. מסתבר שהדברים היו דוחקים אז כאשר היה צורך להפסיק פעולות איבה ושיפיכות דמים. משם ובטח דבר זה, אין הסדר קבע דוחק כל כך, ואפשר לטפל בו בנחת ובישוב הדעת. מצב כזה, של שלום שאינו שלום, יכול להימשך זמן רב ואין הוא מצב נורמלי. עלינו לתת דעתנו על כך ולהזהר מפני האשליה שהכל עתה כתיקונו.

ישראל חסרה מאד השלום עם ערב והעדר השלום מהווה מיפגע רציני למעמדנו. אמנם הטכסיס דורש מאתנו בשעה זאת לא להפריז בהכרזות על נכונותנו לשלום ועל רצוננו בו ובאמת יכולים אנו להמשיך במצב הקיים למרות התקלות הכרוכות בו; יודעים אנו גם כי הסכם שלום רשמי אין פירושו שלום ממש - בכל זאת ולמרות כל אלה, אנו חייבים לשאוף לשלום:

1.שלום רשמי ואפילו שטחי טוב, מבחינה מעשית, מן המצב כיום.

1. חתירתנו המתמדת לשלום תקצור בסופו של דבר פרי חיובי ותעזור להפעיל תכליפים של ייצוב והתפשרות במחנה הערבי.
2. מדיניות שלום תסלק מפנינו כמה גרמי לחץ מצד המעצמות.

יש לנו ענין מעשי בשלום אשר רק בעקבותיו תיפתח הדרך ליחסי־ עסק נורמליים בין מדינות ערב לבין ישראל.

שרת: אשר לתנאי השלום של ישראל,ניתן לאמור בקצרה כי אנומציעים שלום על בסיס המצב הקיים, אם כי פיצויים אנו מוכנים, עקרונית, לשלם. החזרת הפליטים היא ענין שונה במקצת. בשלב מסויים העלינו את

ההצעה להחזיר לישראל פליטים ערבים עד שתהיה בישראל אוכלוסיה ערבית בת 100,000 נפש. עשינו זאת מתוך תקוה שהדבר יתן דחיפה למאמצי השלום והתנינו ביצועו בהשגת הסדר כולל. צעד זה שלנו הקל את המצוקה, בה היינו נתונים באותה שעה אולם את מטרתו העיקרית לא השיג. הצעתנו לא נשארה פתוחה תקופה בלתי מוגבלת ובינתיים הסתלקנו ממנה,

אנו מוצאים כי לא מעניננו לעשות שלום עם כל מדינות ערב יחד.

אנו סבורים כי יותר קל יהיה להתפשר עם כל מדינה ומדינה לחוד. בדרך כלל רצוי לנו להתחיל במצרים משום שאין ניגודים יסודיים בינינו ומשום שהיא המנהיגה, אולם הדבר לא ניתן לביצוע וירדן עומדת ראשונה על הפרק. הסכם שלום עם ירדן חשוב לא רק לעצמו אלא משום שלמדינה זאת עמדה נוחה לנו לגבי הפליטים והסכם שלום אתה, שאין בו דבר על החזרת פליטים, יהיה תקדים רצוי. כמו כן קשור ענין השלום עם ירדן בבעית ירושלים.

אלוף משה דיין: אלוף דיין אינו מייחס ערך רב לשלום פורמלי

עם מדינות ערב. המדינה הערבית היחידה שיש לה ענין ממשי בשלום היא ירדן, המקווה לקבל בעקבותיו פיצויים. ליתר המדינות הערביות אין שיקולים מעשיים שיחייבו אותן להשלים עמנו; להיפך, שמן וכבודן ייפגעו על ידי עשית שלום. לדעת אלוף דיין יכול רק גורם שלישי חזק לכפות על הצדדים לשאת ולכרות שלום, ולא רק שלום פורמלי. אין הוא מאמין כי שלום פורמלי יביא לישראל ברכה רבה מבחינה מעשית, כי לנו חשוב להשתבץ במערכת הכלכלית של המזרח התיכון בצורה מעשית וממשית.

אלוף דיין סבור שהמערכה הראשונה בתהליך של הקמת ישראל כמדינה עצמאית לא נשלמו עדיין, כיון שלא קבענו עדיין את דמותה המרחבית של המדינה כיום היא דמות סופית. המדינה חייבת להחליט אם גבולותינו הקיימים מספקים אותנו ויישארו כמות שהם גם בעתיד. לגבי ההישגים אשר הושגו במלחמת השחרור, הרי הזמן עובד לטובתנו; אם גבולותינו אינם הגבולות הסופיים, אזי הזמן פועל לדעתנו. בעקבות מלחמת העולם השניה נוצר במזרח התיכון מצב המאפשר שינויים. מצב זה לא חלף עדיין לדעתו של אלוף דיין, אולם האפשרויות חולפות עם הזמן ואם כרגע סוריה מהווה נקודה חלשה העלולה לשמש פתח לשינויים הרי אין בטחון כי תוסיף להיות נקודה חלשה עוד זמן רב.

בזמן המלחמה רווחה הדעה שאם ננוע מזרחה לכוון הירדן נצטרך לעמוד בפני הבריטים. אלוף דיין אייו בטוח כי דעה זו היתה מבוססת והוא סבור כי תקופתנו עדיין כשרה לתמורות.

אלוף דיין סבור כי צבו צריכים לשאוף שמדינות ערב תוסיפנה להיות מפוררוט ואנו צריכים לנקוט, דרך קבע, מדיניות של התנגדות ליצירת גושים

 בעולם הערבי. מאידך גיסא, אם התהליך של התהוות גושים כאלה יפתח בפני ישראל אפשרויות לשינוי גבולותיה, מסופק אלוף דיין אם כדאי וראוי לנו להחמי־ן את ההזדמנות.

יעקב צור: י. צור מעיר כי ראוי לדעת בבהירות אם בדעתנו לבסס את מעמדנו במזרח התיכון על המצב הקיים או שבאמת אנו חושבים על התרחבות. כידוע סבורים אנשים לא מעטים במדינות השונות כי אנו עתידים להתפשט ואינם מאמינים לנו כאשר אנו מצהירים כי פנינו לשלום גם בעתיד הרחוק ביותר,

שאלת התפשטותה של ישראל בעתיד (שרת): מדינת ישראל לא תסתבך בהרפתקנות צבאית מתוך מטרה יזומה כבוש שטחים ולהתרחב. ישראל לא תעשה כזאת הן משום שלא נוכל להיאשם בפני העולם בתוקפנות והן משום שלא נוכל, מטעמים בטחוניים וחברתיים, לספוג לתוכנו אוכלוסיה ערבית בעלת ממדים ניכרים. אולם, אם הערבים, בטפשותם או ברשעותם, יביאו לידי יצירת מצב כזה, בו תוכל ישראל להרחיב את גבולה בלי לפגוע פגיעה חזיתית במושגי הצדק וההגינות המקובלים בין מדינות ובלי שיהיה צורך לפגוע באוכלוסיה ערבית, צריך יהיה לשקול את ודברים. גם מלחמת השחרור התנהלה על פי עקרונות זהירים אלה ולא חרגנו מהם אלא כשהדבר נעשה חיוני ביותר. לא נוכל להקריב לוחמים יהודים לא נוכל לפגוע באורח שרירותי באחרים רק כדי להשביע תאוות של התפשטות.

:

ביחס להערה אשר העיר מר צור, סבור מר שילוח כי יש לראות את האפשרות לשנות את גבולות הארץ בההפתחות מתקבלת ל הדעת באם יחולו בעולם הערבי תמורות מדיניות מרחביות חשובות

שר החוץ

הערות ותשובות לכמה מן השאלות שהועלו בדיון:

מצבו של המיעוט הערבי בישראל את הקו אשר אנו נוקטים כלפי המיעוט הערבי בישראל ניתן להגדיר כך: אנו מעונינים להחליש ולפורר את הערבים היושבים בישראל כגוש ובמיעוט לאומי אולם שואפים לשפר ולקדם את מצבם כפרטים. אנו מעונינים להבטיח שערביי ישראל לא יוכלו לפגוע בנו בצורה זו או אחרת ולגרום לנו נזק אולם מתאמצים בכנות לשפר את דרך חייהם, לפיכך אפשר למצוא דוגמאות רבות של מנהג לא יפה בערבים כנגד מספר לא פחות של דוגמאות הפוכות. יש מקרי עוול, אולם עשינו הרבה לחינוכם של ערבים, לשקומם של יושבי כפריס שלמים, להבטחת זכויותיהם של פרטים וכו\*. אנו מעונינים להפחית את מספרם של ערביי ישראל אולם לא נעעה זאת בדרכים בלתי ההוגנות

שאלת התפשטותה של ישראל בעתיד (שרת):מדינת ישראל לא תסתבך בהרפתקנות צבאית מתוך מטרה יזומה כבוש שטחים ולהתרחב. ישראל לא תעשה כזאת הן משום שלא נוכל להיאשם בפני העולם בתוקפנות והן משום שלא נוכל, מטעמים בטחוניים וחברתיים, לספוג לתוכנו אוכלוסיה ערבית בעלת ממדים ניכרים. אולם, אם הערבים, בטפשותם או ברשעותם, יביאו לידי יצירת מצב כזה, בו תוכל ישראל להרחיב את גבולה בלי לפגוע פגיעה חזיתית במושגי הצדק וההגינות המקובלים בין מדינות ובלי שיהיה צורך לפגוע באוכלוסיה ערבית, צריך יהיה לשקול את ודברים. גם מלחמת השחרור התנהלה על פי עקרונות זהירים אלה ולא חרגנו מהם אלא כשהדבר נעשה חיוני ביותר. לא נוכל להקריב לוחמים יהודים לא נוכל לפגוע באורח שרירותי באחרים רק כדי להשביע תאוות של התפשטות.